Amaechi ya bayyana ainihin albashin Ministocin Buhari ▷ Legit.ng
Amaechi ya bayyana ainihin albashin Ministocin Buhari
7 months ago 4431 views by Ishaq Ismail
Da sanadin jaridar The Punch, mun samu rahoton cewa Babban Ministan Sufuri na kasa Mista Rotimi Amaechi, ya bayyana ainihin albashin sa da cewar yana daukan N950, 000 a kowane watan duniya kuma da wannan albashi yake biyan bukatun sa.
Ministan ya yi wannan fashin baki a yayin halartar taron kaddamar da wani littafi mai taken Dignity Service wanda tsohon ministan harkokin kasashen ketare ya wallafa, Marigayi Dakta Matthew Mbu.
Ministan Sufuri; Rotimi Amaechi
Legit.ng ta fahimci cewa, a yayin gudanar da wannan taro ne babban limamin Cocin Katolika ta Abuja, John Cardinal Onaiyekan ya bayyana cewa, akwai damuwa yadda dattawa ke ci gaba da mulkar kasar nan a madadin su mika akalar mulki a hannun matasa.
KARANTA KUMA: Majalisar Kasar Somaliland ta zartar da dokar daukan fyade a matsayin laifi
Babban limamin ya ci gaba da cewa, tsaffin shugabannin irin su; Cif Obafemi Awolowa, Nnamdi Azikiwe da kuma Abubakar Tafawa Balewa, sun taka rawa gani ne a kasar nan sakamakon kasancewar matasa a yayin da suke rike da akalar mulki.
Ya kara da cewa, irin wannan yanayi ya sanya aka zabi mawallafin wannan littafi Marigayi Mbu a matsayin Minista tun yana matashi dan shekara 23 a duniya.
Hausa NewsDawowar Shugaba BuhariLabaran DuniyaSiyasar Najeriya
Davido father Unilag postgraduate school fees UBA internet banking Lai Mohammed E-money net worth